Tere tulemast "Renessansi" saatesse.
Täna räägime sellest,
kas kristlased on probleemiks või lahenduseks
kõikidele selle maailma muredele.
Sellest Heikki Hilvoga peatselt räägimegi.
Meele uuendamine
Läbimurre
Uussünd
Muutus
Kultuurimuutus
Arusaamine
Loovus
RENESSANSS
Tänane teema on probleemid
ja kas neid saab kristlaste abiga lahendada?
Kas Jumalal on midagi selle kohta öelda,
või kas ehk Jumal ise on nende probleemide tekitaja?
Mida sina, Heikki, arvad,
kui on loodusõnnetused, sõjad, näljahäda ja muud
ning öeldakse, et see on Jumala süü.
Sul pole täna lihtsaid küsimusi. - Ei.
See on raske küsimus,
kuna olen varem õpetanud seda, et Jumal on kõikväeline,
Ta lubab kõigel toimuda ja inimesed ei saa sinna midagi parata
Kui uurisin rohkem Piiblit ja mõtlesin järele,
siis enam ma seda meelt ei ole.
Jumal on ikka kõikväeline,
aga siis on veel üks kuratlik tüüp - Saatan.
Saatan püüab hävitada head asjad,
mida Jumal tahab meis ja meie läbi teha.
Jeesusest öeldakse, et Ta tuli hävitama Kuradi tegusid.
Ehk siis Kurat on olemas ja ta loobib kaikaid kodaratesse.
Ta püüab hävitada kõike head, mida Jumal tahab korda saata.
Kogudus peab mõistma oma positsiooni ja identiteeti
ning olema Jeesuse poolel,
võttes võitja rolli.
Ehk siis tühistama Jeesuse abiga kõik need halvad asjad,
mida Kurat üritab siin maailmas korda saata.
Kas Jeesus siis pole seda juba teinud?
Hävitanud Kuradi teod?
Ta võitis ristil Saatana väe,
kuid selle elluviimisfaas miskipärast kestab veel.
Seda võidakse muidugi tõlgendada siis nii,
et Jeesus ei võitnudki midagi.
Aga vaatame reaalselt.
Ma ei saa uskuda, et Jumala tahe on see,
et diktatuur tapab inimesi ja et sõjad eksisteerivad.
Ma ei usu, et see on Jumala tahe, kui üks teeb teisele kurja.
Sest Piibli ilmutus ütleb, et Jumala tahe on teha head.
Ma ei usu ka seda, et Iiob on meie standard,
et Iiob on meile kõigile eeskujuks.
Iiobil oli igasugu hädasid.
Jumal lubas Saatanal teha seda, mida too tegi.
Kuid tõde peitub selles viimases peatükis:
"Ja Issand pööras Iiobi saatuse."
Kuid sellest viimasest Iiobi raamatu peatükist
õpetatakse miskipärast väga harva.
Õpetatakse küll kannatustest, mis Iiobil olid,
kuid Jumal pööras tema saatuse.
Kes seda kannatust põhjustas? - Saatan.
Miks me siis sellest oma jutlustes ja õpetuses ei räägi?
Sellest, kes tegelikult kurja teeb
ja segadust toob, mis probleeme tekitab?
Kergem on varjuda mõttemalli taha,
et ma ei saa midagi teha - Jumal laseb sellel sündida
ja ma vaid alandlikult alistun sellele, mida Jumal "tahab" mu elus teha.
Ka kõigele kurjale.
See on kergeim viis Jumalat uskuda.
Miks on nii kerge uskuda seda, et Saatanal on vägi?
Ja et Jumal on tagaplaanil, lubades Saatanal midagi teha.
Sest meie mõttemallid on natukene vigased.
Oleme seda juba kuid rääkinud.
Renessanss ehk uuendamine peab sündima siin ülal -
meie mõtlemises.
Uuendage oma meelt.
Laske kujutelmadel muutuda.
Me peame teadma, milline on kristlaste identiteet.
See on Jumala lapseks olek.
Olla Jumala poolel ja Tema on meie poolel.
Siis me astume Saatana varvastele.
Kas Saatanat peab kartma?
Kartma tema varvastele astumist?
Me peame seda teadvustama, mitte kartma.
Sõjas pead sa teadma oma vaenlast.
Ta on olemas, ta on ohtlik ja kaval.
Kui saame sellest aru, oskame talle ka õigesti vastu astuda.
Efeslastele 6 ptk annab selged juhtnöörid,
kuidas sõdida ja seista kindlalt.
Et kui kõik on tehtud, siis seista kindlalt Jumala poolel.
See teadmine aitab meil võita.
On palju nälga ja vaesust,
kuidas me seda saame mõjutada?
Küsisin saate alguses, kas oleme probleem või lahendus?
Kuidas neid saab mõjutada?
Sellele on ainult üks vastus.
Jumal andis meile Püha Vaimu.
Ta on tarkuse Vaim.
Kui kristlane annab Pühale Vaimule loa
kasutada me elus jumalikku tarkust,
siis leiame uusi lahendusi.
Ma usun, et Püha Vaim võib meis mõjutada
uue tehnoloogia sündi, uue meditsiini arenemist,
uut loovust kunsti, teaduse ja maailmapoliitika vallas.
Oleme nädalaid rääkinud sellest,
et kristlased peavad hakkama mõjutama kõiki ühiskonna alasid.
Me oleme kohal, et Jumala tarkus avaldaks meie kaudu mõju.
Kalevi Lehtinen, või keegi muu rääkis sellest,
et kui ta kuulis väiteid, et maailmas on palju hädasid,
siis ta sai tarkuse öelda järgmist:
"Maailmas on tehnoloogia,
maailmas on kõik, mida vaja.
Näljahäda jaoks Aafrikas või kus iganes, on toitu piisavalt.
On masinad, millega seda sinna viia,
on ravimid, millega haigusi ravida,
või millega mitmeid haigusi ära hoida.
On süsteemid, millega seda teha, kui vaid tahta."
Ehk siis üsna suur vastutus lasub inimesel endal.
Probleem on selles,
kuidas me jagame seda head, mis meil on.
Ravimeid, toitu, asju, tervist, tarkust.
Me pole õppinud jagama seda, mis meile on antud.
Kui meid maailma loodi, siis pidime harima maad ja kaitsma.
Kaitsmises oleme me igal juhul läbi kukkunud.
Me pole osanud seda maailma kaitsta.
Jumal tahab äratada koguduse, kes õpetab täitma Tema tahet.
Sinna kuulub ka meie lähedaste kaitsmine.
Sa rääkisid ühiskonna mõjutamisest,
millele kogu see saatesari on keskendunud
ja sellest, et meie, kristlased, mõjutame ühiskonna eri osi.
Ehk siis me peame olema poliitikas, majanduselus, koolisüsteemis.
Kui me oleme seal ja meil on õige identiteet,
millest ka lähemalt räägime,
siis meil on need võtmed käeulatuses.
Minna ja mõjutada, teha õigeid otsuseid,
millega tahame hoolitseda nõrgemate eest,
tahame näidata hoolt-armastust neile, kes seda vajavad.
Siis räägime loodusõnnetustest ja kuidas neid mõjutada.
Täna on Taimaal sellised häiresüsteemid,
millega selliseid õnnetusi ära hoida, nagu aastaid tagasi oli,
kus sajad tuhanded inimesed surid.
Tänapäeval on selline süsteem, millega saab juba varem teada,
kui hiidlaine tuleb või maavärin läheneb.
Selle abil saab inimesed sealt evakueerida
ja kahjusid maandada.
Nii et me kasutame neid asju,
nagu me Jumala lastena peaksimegi tegema.
Jeesus ütlebki, et me oleme maailma valgus.
Me oleme maa sool ja Kristuse hea lõhn.
See tähendab, et me ei hiilga kosmosest tulevat UFO-valgust,
vaid valgus on meis, see lõhn on meis.
Need on positiivsed asjad, mis takistavad kurja.
Kogudus peab võtma positsiooni,
saama julgeks ja minema poliitikasse,
teaduse, kunsti valdkonda,
sotsiaalmeediasse, ühiskondlikku ellu.
Mõjutama kõike Jumala heaks nagu just ütlesid.
Koloslastele 1:27 on hämmastav koht.
"... kellele Jumal tahtis teada anda,
mis on selle saladuse auhiilguse rikkus kõigi rahvaste seas -
see on Kristus teie sees, auhiilguse lootus."
Kui ma seda loen,
siis siin öeldakse: kõigile rahvaile avaldatud saladus.
Koguduse töö on näidata rahvastele seda,
et Kristus on meie kaudu auhiilguse lootus maailmale.
Kuidas neid kaht sõna eristada?
Mis on auhiilgus ja mis on lootus?
Auhiilguse osas tuleb meelde valgus, selgus, läbinähtavus.
Auhiilgus on täis positiivseid asju.
Selle vastand on pimedus.
Pimeduses sepitsetakse kurja.
Pimedus seostub sellega, et hakkab juhtuma midagi halba.
Tuleb mõte, et kas keegi paneks tule põlema.
Kogudus paneb tule põlema. See valgus on meis.
Kui kogudus läheb pimedusse, siis see tõmbub kohe tagasi.
Kas võib öelda, et meis on kõige hea lootus?
Lootus sellest, et midagi paremat on saadaval.
Kuna Jeesus tegi midagi meie heaks 2000 a tagasi ristil.
Sa ütlesid hästi, et see on meie sees.
Mõistan su sõnu.
See elab ja on meis,
aga tahaksin öelda seda veelgi jõulisemalt.
Jumala valgus, headus ja armastus pulbitseb meist välja.
See tungib meist välja.
Mäletad, mida Jeesus Püha Vaimu kohta ütles?
See on elava vee allikas,
mis voolab inimesest välja.
See auhiilgus ei pea meis vaid olema,
vaid see peab aktiivselt meist väljapoole mõjuma.
Meil peab olema ka selgroogu ja julgust,
et minna pimedusse
ja mitte põgeneda oma väikesesse kirikusse.
Ja siis veel see mõte, et me oleme Püha Vaimu tempel.
Kus Püha Vaim praegu elab?
Kirikus või katedraalis?
Kas kogudusehoones?
Mitte nendes. - Kus siis? Meis.
Meie oleme Püha Vaimu tempel.
Mõelda vaid, kui kasulikud templid me oleme -
kahe jala ja kahe käega.
Me oleme kõndivad templid.
Kuhu me ka ei läheks, Püha Vaim meis on alati kaasas.
Ma ei tea, miks Jumal sellise süsteemi lõi,
aga Ta arvas heaks võtta meid enda töökaaslasteks.
See on tore, et sina ja mina - sellised tüübid siin,
sobivad olema Jumala töökaaslased,
kelle kaudu Ta liigub maailmas ja edastab oma headust.
Ehk siis teisisõnu öeldes - lahendused jälitavad meid.
Nende probleemidega seoses, mida mainisime.
Lahendus on juba meis olemas.
Jumalariik on meie sees.
Jumalariik on lahendus.
Jeesuse kohta öeldakse,
et Ta käis kõikjal ja tegi head,
kuna Jumal oli koos Temaga, Jumalariik oli Temaga.
Kui Jeesus saatis jüngrid välja, siis Ta ütles neile:
"Minge ja tehke haiged terveks, sest Jumalariik on ligi."
Nii et ma ütleksin su mõtte kohta, kas me oleme lahendus, seda,
et me peame lausa probleeme taga ajama.
Mitte vaid vaatama pealt, et: "Appikene, jälle mingi probleem!"
ja nurisema kurjuse üle maailmas,
vaid õnnistama ning otsima üles kurja juured.
See on väljakutse.
Kust see julgus tuleb?
- Mitte meist enestest.
Ma ei oska küll sinu kohta öelda, aga ise olen küll mõnikord argpüks.
Olen küll käinud ÜRO rahuvalves ja sõjaväes ,
aga see ei tähenda veel seda, et oleksin kangesti julge.
Kuid Jumala väe, armastuse ja kainuse Püha Vaim
vallutab mu mõttemaailma.
Tema annab julguse
ja korraldab ka olukorrad, kus ma märkan, et saan aidata.
Siis hakkab esile kerkima ka meie õige identiteet.
Kui saame aru sõnast, mida enne Kolossa kirjast lugesid,
et Kristus meie sees on auhiilguse lootus.
Kristus meie sees hakkab mõjutama Jumalariigi headust siin.
See hakkab muutma meie mõtlemist,
meie ellusuhtumist olukordadesse,
nii et meis on juba Kristuse kaudu vastus olemas.
Me ei vaata siis enam probleemile, et kohv on otsas,
vaid me teame, kuidas vastus tuleb.
See ka veel, et me pole Jumala ees kerjused.
Sa ei pea kerjama: "Issand, tee nüüd midagi!
Aja asjad joonde!"
Sest Jumal ütleb meile,
et Ta on andnud meile meelevalla seda teha.
Mine ja tee, sest sul on vägi ja meelevald,
et saaksid Jeesuse nimel seda maailma aidata.
On sul mõtteid selles osas, kuidas need asjad toimivad?
Olgu. Minul on. - Vasta siis.
Proovides. On ju nii?
Mul polnud aimugi, aga jah, proovides.
Mõnikord ka peaga vastu seina tagudes.
Aga kui jääd koju sohvale probleemitsema,
siis lahendust ei tule.
Kui aga lähed probleemidele vastu,
siis tead, et Kristus sinus on lahendus probleemidele.
Sa seisad probleemiga silmitsi ja näed, et vastus tuleb.
Näiteks võime tänaval inimese eest möödaminnes palvetada.
Ei pea sellest suurt kära tegema, aga lihtsalt möödudes õnnistada,
kuulutades Jumala rahu ja tervist tema ellu.
Nii hakkab asi toimima.
Ja siis pole me ka enam ühiskonna probleem,
vaid ühiskonna probleemide lahendus.
Kui tahad ka hakata probleemide lahendajaks,
võid toetada TV7 tööd.
Selleks võid helistada 900 1777 (kõne hind 7 eur).
Järgmise korra teema on: "Seks ja renessanss koguduses."
Päris põnev.
On tõesti, nii et haarame härjal sarvist ja räägime sellestki teemast.
Tõlge: Külli Kuusk